open-index/open-wikipedia-markdown huggingface dataset:
Մարոշ Շեֆչովիչ

**Մարոշ Շեֆչովիչ** (, ), Չեխոսլովակիայի և Սլովակիայի դիվանագետ, Սլովակիայի և եվրոպական քաղաքական գործիչ։ 2010 թվականից՝ Եվրոպական հանձնաժողովի նախագահի տեղակալ և հակասահմանադրական հարաբերությունների և վարչակազմի եվրոպական հանձնակատար, 2009-2010 թվականներին՝ կրթության, ուսուցման, մշակույթի և երիտասարդության հարցերով եվրոպական հանձնակատար։

## Կենսագրություն
Սովորել է Բրատիսլավայի տնտեսագիտական համալսարանում (1984-1985), անցել է ամբողջական դասընթաց (1985-1990) և ավարտել է Մոսկվայի միջազգային հարաբերությունների պետական ինստիտուտը՝ Միջազգային հարաբերություններ մասնագիտությամբ։ Բրատիսլավայի Կոմենսկու համալսարանում գիտական աստիճաններ է ստացել․ իրավունքից՝ JUDr (1990) և միջազգային և Եվրոպական իրավունքի գծով՝ PhD (2000)։

Եղել է Չեխոսլովակիայի փոխարտգործնախարարի խորհրդական, 1992 թվականին դարձել է Հարարեում Չեխոսլովակիայի դեսպանատան (Զիմբաբվե) քարտուղար և հյուպատոս, ավելի ուշ՝ Օտտավայում Սլովակիայի դեսպանատանը (Կանադա)։ 1995 թվականից աշխատում է Սլովակիայի ԱԳՆ-ում՝ Եվրոպական միության և ՆԱՏՕ-ի հետ հարաբերությունների գծով։ 1998 թվականին նա դարձավ արտաքին գործերի նախարարի կաբինետի ղեկավարը, ապա նշանակվեց դեսպան Թել Ավիվում (Իսրայել)։

2004 թվականին դառնում է Եվրոպական միությունում Սլովակիայի մշտական ներկայացուցիչ։ 2009 թվականի հոկտեմբերի 1-ից Յան Ֆիգելին փոխարինում է որպես կրթության, ուսուցման, մշակույթի և երիտասարդության եվրահանձնակատար (Սլովակիայից)։ Եվրոպական երկրորդ հանձնաժողովում Բարոզուն զբաղեցնում է Եվրահանձնաժողովի փոխնախագահի և  միջինստիտուցիոնալ հարաբերությունների և վարչակազմի հարցերով Եվրոպական հանձնակատարի պաշտոնները։

2014 թվականի նոյեմբերի 1-ից Յունկերի հանձնաժողովում էներգետիկայի հարցերով նախագահի տեղակալ և եվրահանձնակատար։

2019 թվականին Սլովակիայի նախագահական ընտրություններում պարտվել է Երկրորդ փուլում։

## Ընտանիք
Շեֆչովիչը ամուսնացած է և ունի 3 երեխա։

## Մրցանակներ
* Իշխան Յարոսլավ Իմաստունի 2-րդ աստիճանի շքանշան (Ուկրաինա, 2020 թվականի օգոստոսի 22)

## Ծանոթագրություններ

## Արտաքին հղումներ
* Биография на сайте Еврокомиссии Баррозу-2
* Биография на сайте Еврокомиссии Баррозу-1
* Official Media Gallery

Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Սլովակիայի քաղաքական գործիչներ
Կատեգորիա:Եվրոպական միության քաղաքական պաշտոնյաներ
Կարմրակատար (վեպ)

**«Կարմրակատար»** (անգլ. *The Goldfinch*), ամերիկացի գրող Դոննա Տարտի երրորդ վեպը։ Հրատարակվել է 2013 թվականին։ Վեպն անվանվել է հոլանդացի հայտնի նկարիչ Կարել Ֆաբրիցիուսի «Կարմրակատար» (1654) նկարի պատվին, որը գլխավոր հերոսի ճակատագրում կարևոր դեր է խաղացել։ Գիրքն արժանացել է բազմաթիվ մրցանակների, այդ թվում՝ Պուլիտցերյան մրցանակի (2014)։

## Սյուժե
Պայթյունից հետո արթնանալով Նյու Յորքի Մետրոպոլիտեն թանգարանում՝ 13 տարեկան Տեո Դեկերը մահամերձ ծերունուց ստանում է մատանի և Կարել Ֆաբրիցիուսի գողացված նկարը՝ պատվերով, որ պետք է դրանք դուրս հանի թանգարանից։ Տեոն պետք է թափառի տարբեր տներով և ընտանիքներով՝ սկսած Նյու Յորքի մեկենասներից մինչև ծերունի-կարմրափայտագործների տները, Լաս Վեգասի ծայրամասային տներից մինչև Ամստերդամի հյուրանոցային համարները, իսկ գողացված նկարը կդառնա նրա այն անեծքը, որը կձգի նրան ամենախորքը, և այն փարոսը, որը կօգնի նրան գնալ դեպի լույսը։

## Կարծիքներ
Արտասահմանյան և ռուսական քննադատները միաձայն ընդունել են վեպը։ Ռուս կինոքննադատ և լրագրող Անտոն Դոլինը գրել է․ 

«Աֆիշա»-ի գրախոս Վարվարա Բաբիցկայան Տարտի վեպում հայտնաբերել է Ռեյ Բրեդբերիին և Չարլզ Դիքենսին, ինչպես նաև նշել է․

Սթիվեն Քինգը նույնպես հիացել է վեպով։ Նա վեպի մասին ասել է․ 

## Պարգևներ
Պուլիտցերյան մրցանակից բացի վեպը նաև արժանացել է իտալական գրական Մալապարտե մրցանակին՝ օտարերկրյա գրողների համար, և Էնդրյու Քարնեգիի մեդալին՝ ԱՄՆ-ում հրատարակված լավագույն գեղարվեստական գրքի համար (2014)։

«Կարմրակատարը» Amazon.com կայքի վարկածով ճանաչվել է որպես 2013 թվականի լավագույն գիրք։

## Էկրանավորում
Վեպի էկրանավորման իրավունքը գնել է «Warner Bros.» ընկերությունը։ Սցենարիստը Փիթեր Ստրոհանն է (Peter Straughan), որն աշխատել է նաև «Հատուկ խենթ ջոկատայիններ» (2009), «Լրտես, դուրս եկ» (2011) և «Ֆրենկ» (2013) ֆիլմերի վրա։

«Կարմրակատար» ֆիլմը 2019 թվականի սեպտեմբերի 12-ին հայտնվել է համաշխարհային և ռուսական վարձույթում։ Ռեժիսորը Ջոն Քրոուլին է, որը հայտնի է «Իսկական խուզարկու» սերիալի աշխատանքներով և Քոլմ Տոյբինի՝ «Բրուքլին» վեպի էկրանավորմամբ։ Ֆիլմում գլխավոր դերերը կատարել են Էնսել Էլգորթը, Անեյրին Բարնարդը և Նիկոլ Քիդմանը։

## Ծանոթագրություններ

Կատեգորիա:2013 թվականի ամերիկյան վեպեր
Կատեգորիա:2013 վեպեր
Կատեգորիա:ԱՄՆ-ի գրականություն
Կատեգորիա:Ամերիկյան ստեղծագործություններ
Կատեգորիա:Անգլերեն գրքեր
Կատեգորիա:Անգլերեն վեպեր
Կատեգորիա:Գրական ստեղծագործություններ այբբենական կարգով
Կատեգորիա:Գրքեր այբբենական կարգով
Կատեգորիա:Էկրանավորված ամերիկյան վեպեր
Կատեգորիա:Հակաուտոպիական վեպեր
Կատեգորիա:Հասարակական դասեր
Մուրադ Միրզաև

**Մուրադ Թելման օկլի Միրզաև** (, ), Ադրբեջանի զինված ուժերի զինծառայող, Ադրբեջանի Հատուկ նշանակության ջոկատի գնդապետ-լեյտենանտ, Ադրբեջանի ազգային հերոս։ Ոչնչացվել է 2016 թվականի ապրիլյան մարտերում։

## Կենսագրություն
Ծնվել է 1976 թվականի մարտի 31-ին Խորհրդային Ադրբեջանի Սաբիրաբադի շրջանի Մուղան Գյանջալի գյուղում։ 1991–1994 թվականներին սովորել է Ջամշիդ Նախիջևանսկու անվան հատուկ դպրոցում։ 1998 թվականին ավարտել է Թուրքիայի bարձրագույն ռազմական ակադեմիան։ Մասնակցել է զորավարժությունների ԱՄՆ-ում, Ռումինիայում, Հորդանանում։

Զինվորական ծառայությունը սկսել է Գյանջայի (Գանձակ) զորամասերից մեկում։ Հետագայում եղել է Հատուկ նշանակության ջոկատի սպա։

Ծառայության 10-ամյակի առթիվ պարգևատրվել է «Անթերի ծառայության համար» 3-րդ աստիճանի մեդալով, որը նրա առաջին մրցանակն էր։

Պարգևատրվել է «Ադրբեջանի Հանրապետության զինված ուժերի 90-ամյակը (1918–2008)», «Ադրբեջանի Հանրապետության զինված ուժերի 95-ամյակը (1918-2013)» հոբելյանական մեդալներով և «Ոսկե աստղ» «մեդալով։

Ոչնչացվել է 2016 թվականի ապրիլյան մարտերում։ Հետմահու Ադրբեջանի Նախագահ Իլհամ Ալիևի հրամանով արժանացել է Ադրբեջանի ազգային հերոսի կոչման։

## Ծանոթագրություններ

Կատեգորիա:Ադրբեջանի ազգային հերոսներ
Դյորդ Գենդել

**Դյորդ Գենդել** (, ), հունգարացի նախկին ֆուտբոլիստ, կարիերայի մեծ մասն անց է կացրել «ՄՏԿ Հունգարիա» և «Դյոր» ֆուտբոլային ակումբներում։

## Կենսագրություն
«ՄՏԿ Հունգարիա» սիրողական ակումբում հանդես է եկել 1980-1984 թվականներին, անցկացնել է 108 խաղ, դարձել 32 գոլի հեղինակ։ 1981/82 մրցաշրջանում նրա ակումբը շահել է երկրորդ դիվիզիոնի ուղեգիր, իսկ Գենդելը 21 գոլով  ճանաչվել է մրցաշրջանի լավագույն ռմբարկու։ Իր կարիերայի ընթացքում Հունգարիայի Պրեմիեր լիգայում նա անցկացրել է 186 հանդիպում և դարձել 39 գոլի հեղինակ։

1987 թվականին նա մեկ խաղ է անցկացրել Հունգարիայի ազգային հավաքականի կազմում՝ Լեհաստանի դեմ 1988 թվականի Եվրոպայի առաջնության ընտրական փուլում․ նա խաղադաշտ է դուրս եկել 81-րդ րոպեին, սակայն չի չկարողացել օգնել ակումբին խուսափել 3-2 հաշվով պարտությունից։

Կարիերայի ավարտին նա խաղացել է Մալթայում։ 1991 թվականին նա դարձել է «Լուկա Սենտ Էնդրյուսի» ֆուտբոլիստ, որտեղ անցկացրել է երկու մրցաշրջան։ Դրանից հետո Գենդելը տեղափոխվել է «Նադուր Յունստերս» ակումբ, որտեղ երկու մրցաշրջանում դարձել է 43 գոլի հեղինակ և համարվել ակումբի պատմության լավագույն խաղացողներից մեկը։

Ավելի ուշ նա հանդես է եկել «Օրատորի Յաս», «Գոցո», «Լիա Ատլետիկ» և «Կորմի» ակումբների կազմում։

Մահացել է կորոնավիրուսից, 2021 թվականի հունվարի 16-ին։

## Ծանոթագրություններ

## Արտաքին հղումներ
*Handel, György

Կատեգորիա:COVID-19-ից մահացածներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Մերկ կինը

**«Մերկ կինը»** (), նկար, որը ստեղծվել է 1876 թվականին ֆրանսիացի նկարիչ Պիեռ-Օգյուստ Ռենուարի (, 1841—1919) կողմից։ Պատկանում է Մոսկվայի Պուշկինի անվան կերպարվեստի թանգարանին, գտնվում է Եվրոպայի և Ամերիկայի երկրների 19-20-րդ դարերի արվեստի պատկերասրահում։ Կտավի չափսերն են՝ ։

Օգտագործվում է նաև այս նկարի այլ անվանումներ՝ «Թախտին նստած մերկ կինը», «Աննա» (բնորդուհու անունով), «Լոգանքից հետո» և «Մարգարիտ»։

## Պատմություն
Մինչև 1896 թվականը «Մերկ կինը» նկարը գտնվել է Էմանուել Շաբրիեի (*Emmanuel Chabrier*) հավաքածուում։ Ապա այն գնել է փարիզյան հայտնի մարշալ Պոլ Դյուրան Ռուելը (*Paul Durand-Ruel*)։ 1898 թվականին նա կտավը  ֆրանկով վաճառել է մոսկովյան վաճառական և հավաքորդ Պյոտր Շուկինին։ Հետագայում այս նկարը 14 տարի կախված է եղել Պյոտր Շուկինի ննջասենյակում, քանի որ նա չէր համարձակվում այն ցուցադրել իր պատկերասրահում։ 1912 թվականի հունիսին նկարը Շուկինից գնել է եղբայրը՝ Սերգեյ Շուկինը և այն նրա հավաքածուում է եղել 1912-1918 թվականներին։

1918 թվականին «Մերկ կինը» նկարը հանձնվել է Նոր արևմտյան գեղանկարչության առաջին թանգարան։ 1923 թվականին վերջինս միացվել է Արևմտյան գեղարվեստի երկրորդ թանգարանին և արդյունքում ձևավորվել է Նոր արևմտյան արվեստի թանգարանը, որտեղ նկարը գտնվել է մինչև 1948 թվականը՝ թանգարանի լուծարվելը։ Դրանից հետո նկարը հանձնվել է Պուշկինի անվան գեղարվեստի թանգարան, որտեղ և գտնվում է մինչ օրս։

## Նկարագրություն
Ռենուարի նկարի համար կեցվածք է ընդունել փարիզյան բնորդուհի Աննան։ Որպես ֆոն նկարիչն օգտագործել է տարբեր իրեր՝ մասամբ դրված թախտին և բազմոցին, իսկ մասամբ էլ թափթփված շուրջբոլորը։ Դրանց կտորները նկարելու համար Ռենուարը կիրառել է բաց, շեշտակի վրձնահարվածներ։ Բնորդուհու կառուցվածքը նկարված է լրիվ այլ ոճով․ հոծ և հարթ ձեռագրով, որը համատեղում է վարդագույն և մարգարտյա գույները։

Արվեստագետ Միխաիլ Լեբեդյանսկին գրել է.: 

## Տես նաև
*Պիեռ Օգյուստ Ռենուարի նկարների ցանկ 1862-1881

## Ծանոթագրություններ

## Արտաքին հղումներ
* Пьер Огюст Ренуар — Обнаженная, impressionism.su

Կատեգորիա:1876 նկարներ
Կատեգորիա:Մերկ կանանց պատկերով նկարներ
Կատեգորիա:Մոսկվայի Պուշկինի անվան կերպարվեստի թանգարանի նկարներ
Կատեգորիա:Ռենուարի նկարներ
Ռեյչել Բոստոն

**Ռեյչել Բոստոն** (, ), ամերիկյան դերասանուհի և պրոդյուսեր։

## Կյանքը և կարիերան
Ռեյչել Բոստոնը ծնվել է Չատտանուգայում՝ Թենեսիում, 17 տարեկան հասակում տեղափոխվել է Նյու Յորք, որտեղ ընդունվել է Նյու Յորքի համալսարան։ Ավելի ուշ, 1999 թվականին, Բոստոնը հաղթել է Միսս Թենեսի մրցույթում, և համազգային մրցույթի շրջանակներում հայտնվել է տասնյակում։

Բոստոնը հայտնիություն է ձեռք բերել «Ամերիկյան երազանքներ» հեռուստասերիալում կատարած դերի շնորհիվ, որում նկարահանվել է 2002 թվականից մինչև 2005 թվական, ներառյալ եզրափակիչ շոուն։ Այնուհետև նա նկարահանվել է մի քանի ոչ հաջող հեռուստատեսային պիլոտներում, և հայտնվել է «Քննիչ», «Ծովային ոստիկանություն, Սպեցոտդել» և «Գրեյի անատոմիա» սերիալներում, ինչպես նաև խաղացել է ոչ երկար շարունակված «Իմ բոլոր նախկինները» սիթքոմում։ Մեծ էկրանի վրա խաղացել է երկրորդ պլանի դեր՝ «50 հաբեր», «Ամռան 500 օր» և «Նախկին ընկերուհիների ուրվականները» ֆիլմերում։

2011 թվականից մինչև 2012 թվականը խաղացել է «Պարզ տեսքով» սերիալի երկու եզրափակիչ սեզոններում՝ խուզարկու Էբիգեիլ Չաֆֆիի դերում։ 2011 թվականին նա խաղացել է գլխավոր կնոջ դերը՝ *The Pill* անկախ ֆիլմում, որը իրեն բերել է մի քանի մրցանակներ։ Բացի դերասանական կարիերայից, 2012 թվականին նա հանդես է եկել որպես երկու ֆիլմերի պրոդյուսեր։

2013 թվականին Բոստոնը սկսել է խաղալ «Իսթ Էնդի կախարդները» հեռուստասերիալում՝ *Lifetime* ալիքում, Ջուլիա Օրմոնդի հետ միասին։ 2014 թվականի նոյեմբերի 4-ին ալիքը փակել է սերիալը երկու սեզոններից հետո՝ ցածր ռեիտինգի պատճառով։ 2015 թվականի սկզբին Բոստոնը ստանձնել է իրեն երկրորդ պլանի դեր CBS հեռուստադիոդացանցի «Արդարացիության համար» պիլոտում, Անիկա Նոնիի և թողարկող Ավա Դյուվերնեյի հետ միասին։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի պրոդյուսերներ
Կատեգորիա:Դերասանուհիներ այբբենական կարգով
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Ջորդանա Բիթի

**Ջորդանա Լյուսիլ Բեթի** (, 30 հունվարի, 1998 թ), ավստրալիացի երիտասարդ դերասանուհի և պարող, որն առավել հայտնի է «Ջուդի Մուդի և անվերջ ամառը» ֆիլմում Ջուդի Մուդիի դերով։

## Կենսագրություն
Դերասանական կարիերան սկսել է 3 տարեկանում և նկարահանվել է տարբեր գովազդային հոլովակներում։ Նկարահանվել է այնպիսի սերիալներում, ինչպիսիք են «Տուն և ճանապարհ» և «Բոլոր սրբերը»։ Նա նաև «Փնտրողի լեգենդը» սերիալում խաղացել է Ռեյչելի դերը։

2012 թվականին առաջադրվել է «Երիտասարդ դերասան» մրցանակին՝ «Գլխավոր դերի լավագույն երիտասարդ դերասանուհի» անվանակարգում՝ «Ջուդի Մուդի և անվերջ ամառ» ֆիլմի համար»։ Խաղացել է նաև Ումա Թուրմանի հետ «Էլոիզ» ֆիլմում։

2013 թվականին Disney Channel Australia «Կամքի ուժ» մանկական հեռուստասերիալում խաղացել է Լավատեսության դերը։

## Ֆիլմագրություն
## Հեռուստատեսություն

## Ֆիլմեր

## Ծանոթագրություններ

## Արտաքին հղումներ
* 

Կատեգորիա:1998 ծնունդներ
Կատեգորիա:21-րդ դարի դերասանուհիներ
Կատեգորիա:Անձինք այբբենական կարգով
Կատեգորիա:Ապրիլի 16 ծնունդներ
Կատեգորիա:Ավստրալիացի երգիչներ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի պարուհիներ
Կատեգորիա:Դերասանուհիներ այբբենական կարգով
Կատեգորիա:Սիդնեյ քաղաքում ծնվածներ
Էդուարդ Դիպպել

**Կարլ Էդուարդ Դիպպել** (, ), գերմանական ծագմամբ վիբորգցի ճարտարապետ և ձեռներեց, էկլեկտիկական ուղղության ներկայացուցիչ (հիմնականում նեոգոթական ոճի)։

## Կենսագրություն
Էդուարդ Դիպպելը ծնվել է Հանովերի հյուպատոս Յուլիուս Դիպպելի ընտանիքում, ձեռնարկատեր, որը 1847 թվականին հաստատվել էր Վիբորգում և հիմնել ծխախոտի գործարան։ 1871 թվականից սովորել է Հանովերի պոլիտեխնիկական դպրոցում, որից հետո 1876 թվականին որպես ճարտարապետ աշխատել է Վիբորգում։ Նախագծել է տարբեր նշանակության շենքեր, այդ թվում ձեռնարկություններ, պահեստներ, բնակելի շենքեր և եկեղեցիներ (մասնավորապես ՝ «Վերլա» փայտամշակման մեծ գործարանը և Վիբորգի 75 մետրանոց գմբեթի ծայրաձողով ֆիննական եկեղեցին)։ Դիպպելի նախագծած հաղճաղյուսե վառարանները մեծ ճանաչում են ստացել։

Ակտիվ մասնակցություն է ունեցել հասարակական գործունեության բնագավառում, 1891 թվականին եղել է Վիբորգի գեղարվեստական ընկերության հիմնադիրներից մեկը, 1896-1903 թվականներին՝ Վիբորգի տեխնիկական ակումբի նախագահը։ 1906 թվականին իր անժառանգ եղբորից՝ Վիբորգի քաղաքային խորհրդի նախագահ Վիլհելմից, ժառանգել է փայտավերամշակման և շինանյութերի ոլորտի արդյունաբերական ձեռնարկություններ։ Մահացել է Նիցցայում բուժվելու ընթացքում։

## Պատկերասրահ

Patruunan pytinki.jpg|«Վերլա» ֆաբրիկա, վարչական մասնաշենք (Կոուվոլա, 1885)
Verla museum.jpg|«Վերլա» ֆաբրիկա, Արդյունաբերական մասնաշենք  (Կոուվոլա, 1893)
Vyborg Cathedral.jpg|Ֆիննական լյութերական ծխական եկեղեցի  (Վիբորգ, 1893)
Выборг. Дом-утюг..JPG|Բնակելի տուն (Վիբորգ, 1898)
Vyborg June2012 House at Ratushnaya Square.jpg|Բնակելի տուն («Վեկրուտի տուն», Վիբորգ, 1897 թվականի վերակառուցում)


## Գրականություն
* 
* 

## Ծանոթագրություններ

Կատեգորիա:20-րդ դարի ճարտարապետներ
Կատեգորիա:Բնօրինակում անաղբյուր հոդվածներ
Կատեգորիա:Հաննովերի համալսարանի շրջանավարտներ
Կատեգորիա:Ռուսական կայսրության ճարտարապետներ
Կատեգորիա:Վիբորգի ճարտարապետներ
Կատեգորիա:Ֆինն գործարարներ
Կատեգորիա:Ֆինն ճարտարապետներ
Ուզո Ադուբա

**Ուզո Ադուբա** (, ամբողջական անունը՝ Ուզոամակա Նվանեկա Ադուբա , ), նիգերիական ծագմամբ ամերիկյան դերասանուհի և երգչուհի։ Ադուբան առավել հայտնի է Netflix–ի «Նարնջագույնը նոր սևն է» սերիալի Սյուզան Ուորեն  դերով, որը առավել հայտնի է որպես «Խելագար աչքեր» և որի շնորհիվ արժանացել է քննադատների գովասանքին, «Էմմի» երկու մրցանակի և այլ պարգևների։

## Կյանք և կարիերա
Ադուբան ծնվել է Բոստոնում։ Նա դերասանական հմտությունը սովորել Բոստոնի համալսարանում և 2003 թվականին սկսել է իր կարիերան թատերական բեմում։ 2004 թվականին նա առաջադրվել է Հելեն Հեյսի անվան մրցանակի՝ «Translations of Xhosa» պիեսում ունեցած դերի համար։ Փոքր բեմերում բազմաթիվ դերերից հետո 2007 թվականին նա առաջնաելույթը նշել է Բրոդվեյում` «*Coram Boy»* բեմադրության մեջ։ 2011-2012 թվականներին նա եղել է «*Godspell»* մյուզիքլի դերասանական կազմի անդամ։

2013 թվականին Ադուբան սկսել է Netflix֊ի «Նարնջագույնը նոր սևն է» սերիալում խաղալ Սյուզան Ուորեն դերը, որը հայտնի է որպես «Խելագար աչքեր»։ Չնայած նրան, որ նա ի սկզբանե փորձել է այլ դեր խաղալ, սակայն պրոդյուսերները նրան առաջարկել են խաղալ «Խելագար աչքեր»։ Արդյունքում, նրա ժողովրդականության շնորհիվ, Ադուբան բարձրացվել է հիմնական կազմ՝ սկսած երկրորդ եթերաշրջանից։ Այդ դերը նրան «Հեռուստատեսային քննադատների ընտրության» մրցանակ է բերել որպես կատակերգական սերիալում լավագույն հրավիրված դերասանի, «Էմմի»-ին՝ «Լավագույն հրավիրված դերասանուհի կատակերգական հեռուստասերիալում» անվանակարգում և «Սպուտնիկ» մրցանակի՝ 2014 թվականին հեռուստատեսությամբ երկրորդ ծրագրի լավագույն կանացի դերի համար։ 2015 թվականին նա ստացել Է ԱՄՆ-ի դերասանների խմբի երկու մրցանակ՝ լավագույն դերասանուհի և կատակերգական սերիալում լավագույն դերասանական կազմ անվանակարգում։

## Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:1981 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Բոստոնի համալսարանի շրջանավարտներ
Կատեգորիա:Դերասանուհիներ այբբենական կարգով
Կատեգորիա:Փետրվարի 10 ծնունդներ
Հարություն Կիվիրյան

**Հարություն Կիվիրյան** (), առաջին հայն է խորհրդային, ռուսական տիեզերագնացների ջոկատում։

2021 թվականի հունվարի 27-ին տիեզերագնացների ընտրության միջգերատեսչական հանձնաժողովի կողմից ընտրվել է «Ռոսկոսմոսի» տիեզերագնացների ջոկատում փորձարկող տիեզերագնացի մասնագիտությունը ուսանելու համար։ Տիեզերագնացների ընտրության ծրագիրը մեկնարկել էր 2019 թվականին, որի արդյունքում Յուրի Գագարինի անվան տիեզերագնացների պատրաստման գիտահետազոտական փորձարարական կենտրոնին առաջարկվել էր 2 229 թեկնածուներից «Ռոսկոսմոսի» տիեզերագնացների ջոկատում որպես փորձարկող տիեզերագնաց նշանակել չորս հոգու՝ Հարություն Կիվիրյանին, Սերգեյ Իրտուգանովին, Ալեքսանդր Կոլյաբինին և Սերգեյ Տետերյատնիկովին։

## Կենսագրություն
Հարություն Կիվիրյանը ծնվել է 1993 թվականի օգոստոսի 23-ին Մայկոպում։ 2015 թվականին ավարտել է  Սանկտ Պետերբուրգի Ուստինովի անվան բալթյան պետական տեխնիկական համալսարանը, որպես ինժեներ, մասնագիտացումը` հրթիռաշինություն։

2012 թվականից մինչև 2015 թվականը ուսանել է «թևավոր հրթիռների համալիրների շահագործում և վերանորոգում» ռազմական ամբիոնում, ստացել՝ լեյտենանտի կոչում։

2019 թվականին Ս.Պ. Կորոլյովի անվան տեխնիկումում ուսանել է ծրագրային ղեկավարմամբ հաստոցների օպերատորի մասնագիտությունը՝ ստանալով 4-րդ կարգի որակավորում։

## Ծանոթագրություններ

Կատեգորիա:Հայ ճարտարագետներ
Hells Angels (մանգա)

**Hells Angels** ( հերեձու էնձերուսու), ֆենտեզի մանգա, որի հեղինակն ու պատկերազարդողը Շինիչի Հիրոմոտոն է։ Հետագայում մանգան Madhouse ստուդիայի կողմից վերամշակվել է Hells անունով անիմացիոն ֆիլմի ( հերեձու), որի պրեմիերան տեղի է ունեցել 2008 թվականի հոկտեմբերի 18-ին, Տոկիոյի քսանմեկերորդ միջազգային կինոփառատոնի ժամանակ։

## Սյուժե
Լիննե Ամագանեն որոշ ժամանակ առաջ տեղափոխվել է նոր քաղաք, այդ պատճառով ցանկանում է դպրոցում գտնել շատ նոր ընկերներ, բայց հենց առաջին օրն էլ ուշանում է։ Ճանապարհին Լիննեն ավտովթարի է ենթարկվում, երբ փորձում է կատվին փրկել։ Մի քանի վայրկյանից նա շարունակում է դպրոց վազել, կարծես ոչինչ չի պատահել։ Լիննեն գտնում է իր դասարանը, բայց երբ բացում է դուռը, տեսնում է սեղանների մոտ նստած հրեշների։ Նա չի հասկանում, որ դժոխքում է գտնվում, այդ պատճառով ուզում է հնարավորինս շուտ տուն վերադառնալ։ Դպրոցի տնօրենը` Հելվիսը, Լիննեին բացատրում է, որ նա կարող է այստեղից դուրս գալ միայն այն ժամանակ, երբ կավարտի ուսումը։

## Կերպարներ
* **Լիննե Ամագանե**( Ամագանե Րիննե)
: Սեյու` Միսատո Ֆուկուեն

* **Րյու Կուտո**( Կուտո Րյու)
: Սեյու` Դայսուկե Կիշիո

* **Մարիո**( Մարիո)
: Սեյու` Հիդենոբու Կիուչի

* **Հելվիս**( Հերուվիսու)
: Սեյու` Ֆումիհիկո Տաչիկի

* **Ստիլեր**( Սուտի րա)
: Սեյու` Միյուկի Սավաշիրո

* **69** / **Աստված**( Կամի-սամա}}
: Սեյու` Սիգերու Նագաշիմա

## Ծանոթագրություններ

## Արտաքին հղումներ
* Madhouse ստուդիայի պաշտոնական կայք 
* HELLS աշխատանքը Madhouse ստուդիայի կայքում 

Կատեգորիա:2000-ականների ճապոներեն ֆիլմեր
Կատեգորիա:2002 մանգաներ
Կատեգորիա:2008 ֆիլմեր
Կատեգորիա:Մանգաներ
Պալմա

**«Պալմա»**, ռեժիսոր Ալեքսանդր Դոմոգարով կրտսերի ռուսական գեղարվեստական ֆիլմը, որը Էկրան է բարձրացել 2021 թվականի մարտին։

## Սյուժե
Ֆիլմի գործողությունները տեղի են ունենում 1970-ականներին Մոսկվայի օդանավակայանում։ Սյուժեն հիմնված է իրական պատմության վրա. Իգոր Պոլսկին, մեկնելով արտասահման, ստիպված է թողնել հենց թռիչքուղու վրա Պալմա անունով իր հովվաշանը՝ բժշկական տեղեկանքի բացակայության պատճառով։ Պալման երկար սպասում է տիրոջը՝ դիմավորելով ժամանող բոլոր ինքնաթիռներին։ Նա լավագույն ընկերն է դառնում 9-ամյա Կոլյայի համար, որը վերջերս կորցրել է մորը և ստիպված է սովորել հոր հետ նոր կյանքին, որը նախկինում չի ճանաչել։

## Արտադրություն
Ֆիլմի նկարահանումները տեղի են ունեցել մերձմոսկովյան օդանավակայաններից մեկում և բելառուսական Բրեստում։ Տեղական օդանավակայանը, որը պահպանել է խորհրդային ինտերիերը և այնքան էլ շատ ծանրաբեռնված չէր, լավագույնս համապատասխանել է 70-ականների մթնոլորտը վերարտադրելու համար։ Զանգվածային տեսարանների համար որպես ստատիստներ նկարահանվել է Բրեստի մոտ 500 բնակիչ։

Պալմայի դերը կատարող 7-ամյա Լիլիայի համար դա եղել է առաջին հիմնական դերը մեծ կինոյում։

«Պալմա» ֆիլմը կունենա երկու տարբերակ՝ մեկը ռուսական վարձույթի համար, երկրորդը՝ Ճապոնական տարածքի համար, որտեղ կներառվեն լրացուցիչ տեսարաններ, որոնք նկարահանվել են Հոնսյու կղզում՝ Ակիտա նահանգում՝ ռուս և տեղացի դերասանների մասնակցությամբ։ Ճապոնական վարձույթում ֆիլմը կթողարկվի 2021 թվականի ամռանը՝ «Ակիտայի և Պալմայի պատմությունը» անվանումով։ Ժապավենի տեղայնացմամբ զբաղվելու է Tokyo Theatres Co Inc.-ը։

Ֆիլմի ռուսական պրեմիերան տեղի կունենա 2021 թվականի մարտի 18-ին։

## Ծանոթագրություններ

## Արտաքին հղումներ
* Собачья верность
* Александр Домогаров снялся для японской версии фильма «Пальма»
* Фильм «Пальма»: Под крылом самолета овчарка скулит
* Пёс научит верности: в Подмосковье идут съёмки фильма "Пальма"
* Овчарка Пальма - советский Хатико. Репортаж со съемочной площадки фильма

Կատեգորիա:2020-ականների ռուսերեն ֆիլմեր
Կատեգորիա:2021 ֆիլմեր
Կատեգորիա:Մոսկվայում նկարահանված ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ընտանեկան ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում ԽՍՀՄ-ում
Կատեգորիա:Ռուսաստանում նկարահանված ֆիլմեր
BMW 8

**BMW 8** կամ **8-րդ մոդելի** BMW,  Gran Turismo տեսակի ավտոմեքենա։

## Մեքենայի ուսումնասիրություն
8-րդ մոդելը ներկայացվել է 1990 թվականին BMW Ե31 թափքով և հասանելի է եղել միայն երկդռնանի կուպեով։ Նրա մեջ տեղադրվել է բենզինով չլիցքավորված V8 և V12 մխոցով շարժիչը։ Ե31-ը սկսվեց արտադրվել այն ժամանակ, երբ արդեն վերջացել էր  Ե24 թափքի 6-րդ սերիայի արտադրումը, սակայն այն չի համարվում վերջինիս իրավահաջորդը։ Մեքենայի արտադրումը կասեցվեց 1999 թվականին վատ վաճառքի պատճառով։

Այդ տեսակի մեքենաները կրկին ցուցադրվեցին 2018 թվականին՝ որպես  երկրորդ սերնդի G15 8րդ սերիա։ Այն  թողարկվել է (G15) կուպեով, կաբրիոլետով (G14) և չորսդռնանի Gran Coupé (G16)՝ որպես այդ տեսակի մեքենաներին հաջորդող տեսակներն են հանդիսանում 8-րդ սերիայի F06/F12/F13 մոդելները։ 8-րդ G15 մոդելը ներկայացնում է  6 մխոցային դիզելային  շարժիչ և բարձրակարգ M մոդել, որը կոչվում է BMW M8:

## Սերունդները
* BMW E31— (1989—1999)
* BMW G15 — (2018)

## Մեքենայի սերիայի դիտարկում

Bmw 850.jpg|E31, *1989-ից մինչև 1999*


## Ծանոթագրություններ

Կատեգորիա:BMW ավտոմեքենաներ
Աֆղան Աբդուռահմանով

**Աֆղան Աղասեֆ օղլու Աբդուռահմանով** (, մայիսի 25, 1976, Գաբալայի շրջան, Ադրբեջանական ԽՍՀ, ԽՍՀՄ - հոկտեմբերի 10, 2020, Մատաղիս, Մարտակերտի շրջան, Արցախի Հանրապետություն), Ադրբեջանի զինված ուժերի զինծառայող, գնդապետ-լեյտենանտ, Զոհվել է 2020 թվականին՝ հայ-ադրբեջանական պատերազմի ժամանակ, «Հայրենական պատերազմի հերոս»։

## Կենսագրություն
Աֆգան Աբդուրահմանովը ծնվել է 1976 թվականի մայիսի 25-ին Գաբալայի շրջանի Ամուրավան գյուղում։

Աֆգան Աբդուրահմանովը մասնակցել է 2020 թվականի սեպտեմբերի 27-ին սկսված հայ-ադրբեջանական պատերազմի ընթացքում Արցախի Հանրապետության Մարտակերտի շրջանի Մատաղիս բնակավայրի գրավմանը։ Աֆգան Աբդուրահմանովը զոհվել է հոկտեմբերի 10-ին՝ Մատաղիսի գրավմանը ժամանակ։ Նրան թաղեցին Գաբալայի շրջանում։

Ադրբեջանի նախագահ Իլհամ Ալիևի 2020 թվականի դեկտեմբերի 9-ի հրամանով Աֆղան Աբդուրահմանունին շնորհվել է «Հայրենական պատերազմի հերոս» կոչում։

Համաձայն Ադրբեջանի նախագահ Իլհամ Ալիևի 2020 թվականի դեկտեմբերի 15-ի հրամանագրով՝ Աֆգան Աբդուրահմանովը հետմահու պարգևատրվել է« Հանուն հայրենիքի» մեդալով։ Ադրբեջանի նախագահ Իլհամ Ալիևի 2020 թվականի դեկտեմբերի 29-ի հրամանագրի համաձայն, Աֆգան Աբդուրահմանոանը հետմահու պարգևատրվել է «Սուգովուշան ազատելու համար» մեդալով։

## Պարգևներ
* 50px (26.06.2001) — Հոբելյանական մեդալ «Ադրբեջանի զինված ուժերի 10-ամյակը»
* 50px (26.06.2008) — Հոբելյանական մեդալ «Ադրբեջանի զինված ուժերի 90-ամյակը»
* 50px (26.06.2010) — III աստիճանի «Անթերի ծառայության համար» մեդալով
* 50px (26.06.2013) — Հոբելյանական մեդալ «Ադրբեջանի զինված ուժերի 95-ամյակը»
* 50px (26.06.2015) — II աստիճանի «Անթերի ծառայության համար» մեդալով
* 50px (26.06.2018) — «Ադրբեջանի բանակի 100-ամյակը» հոբելյանական մեդալ
* 50px (26.06.2020) — I աստիճանի «Անթերի ծառայության համար» մեդալով
* 50px (09.12.2020) — «Հայրենական պատերազմի հերոս» մեդալ (հետմահու)
* 50px (15.12.2020) — «Հանուն հայրենիքի» մեդալ(հետմահու)
* 50px (29.12.2020) — «Սուգովուշանի համար» մեդալ (հետմահու)

## Ծանոթագրություններ

Կատեգորիա:44-օրյա պատերազմի մասնակիցներ ադրբեջանական կողմից
Կատեգորիա:Մատաղիսում մահացածներ
Ալեքսանդր Աբալյան

**Ալեքսանդր Մելքումի Աբալյան** (), խորհրդային խաղողագործ, Սոցիալիստական աշխատանքի հերոս (1950)։

## Կենսագրություն
Ծնվել է 1905 թվականի սեպտեմբերի 10-ին Ելիզավետպոլի նահանգի Ջեբրաիլի շրջանի Էդիլի գյուղում (այժմ՝ Հադրութի շրջանի Ուխտաձոր գյուղ)։

Հայրենական մեծ պատերազմի մասնակից։ Մարտնչել է 89-րդ Թամանյան հրաձգային դիվիզիայի 390-րդ Սևաստոպոլի հրաձգային գնդի կազմում։

Աշխատանքային գործունեությունը սկսել է 1932 թվականին Լեռնային Ղարաբաղի Ինքնավար Մարզի Հադրութի շրջանի Ղասումյանի անվան կոլտնտեսությունում։ 1975 թվականից աշխատել է Ադրբեջանական ԽՍՀ-ի «Բարեկամություն» խաղողագործական սովխոզում։ 1949 թվականին նա 3,1 հա խաղողի այգիներից հավաքել է 116,8 ց խաղող։ Նա կիրառել է բարձր բերքատու սորտերի բուծման նոր գիտական մեթոդներ։

ԽՍՀՄ Գերագույն Խորհրդի Նախագահության 1950 թվականի օգոստոսի 8-ի հրամանագրով 1949 թվականի խաղողի բարձր բերքի համար Աբալյանին շնորհվել Է Սոցիալիստական աշխատանքի հերոսի կոչում Լենինի շքանշանով և «Մուրճ և մանգաղ» ոսկե մեդալով։

Ակտիվորեն մասնակցել է Լեռնային Ղարաբաղի Ինքնավար Մարզի հասարակական կյանքին։ Նա 1936 թվականից դարձել է ԽՄԿԿ անդամ։

Մահացել է 1982 թվականին իր հայրենի գյուղում։

## Պարգևներ
* Սոցիալիստական աշխատանքի հերոս (08.08.1950)։
* Լենինի երկու շքանշան (08.08.1950, 24.08.1951)։
* Աշխատանքային կարմիր դրոշի շքանշան (21.07.1949)։
* Մարտական ծառայությունների համար երեք մեդալ (08.03.1944, 27.07.1944, 29.05.1945)
* «Կովկասի պաշտպանության համար» մեդալ (18.07.1945)
* «Հայրենական մեծ պատերազմում Գերմանիայի դեմ տարած հաղթանակի համար» մեդալ (06.08.1945)

## Ծանոթագրություններ

## Գրականություն
* 
* Саркисян С. Т. Энциклопедия Арцах-Карабаха. Спб., 2005. - 312 с.
Արմաշ (Իզմիթ)

**Արմաշ**, գյուղ Թուրքիայի Իզմիթ (Նիկոմեդիա) գավառում, Իզմիթից 25 կմ հեռավորության վրա։ Մինչև Մեծ եղեռնը եղել է հայաբնակ։ Կառուցել են Պարսկաստանից եւ Մարաշից գաղթած հայերը 1611-ին, Չարխափան ս․ Աստվածածին վանքի մոտ։ 1720-ին Չարխափանի տաճարը նորոգել է առաջնորդ Նիկողայոս Աստվածաբանը։ 1780-ից առաջնորդ է եղել տաղերգու Պետրոս Ղափանցին։ Բարթուղիմեոս Կապուտիկյանի օրոք կազմվել է միաբանություն, հաստատվել ուսումնարան, կառուցվել մատենադարան։ 1864-ին ստեղծվել է տպարան և սկսվել «Հույս» հանդեսի հրատարակությունը։ 1872-ին բացվել է Ղևոնդյանց գիշերօթիկ բարձրագույն վարժարանը, որը փակվել է 1881-ին։ Մաղաքիա եպիսկոպոս Օրմանյանի վանահայրության ժամանակ (1889-96) հիմնվել է դպրեվանքը։ Այդ տարիներին կառուցվել են ուսումնարանը, հյուրանոցը, շերամատունը, փուռը։ Շերամապահությունը զարգացնելու համար տնկվել են թթենու այգիներ։

XX դ․ սկզբներին Արմաշն ուներ 1500 բն․, որոնք գբաղվում էին երկրագործությամբ, անասնապահությամբ և շերամապահությամբ։ Արմաշի բնակիչները տեղահանվել են 1915-ին, Մեծ եղեռնի ժամանակ։

Տեղանունը «Մարաշի» տարափոխված վերաձայնությունն է։

## Տես նաև
* Արմաշի դպրեվանք
* Արմաշի դպրեվանքի մատենադարան

Կատեգորիա:Արևմտյան Հայաստանի գյուղեր
Քեն Գրիֆֆի Կրտսեր

**Ջորջ Քեննեթ Քեն Գրիֆֆի Կրտսեր** (, ), ամերիկացի պրոֆեսիոնալ բեյսբոլիստ, ով որպես աութֆիլդեր բեյսբոլի գլխավոր լիգայում խաղացել է 22 մրցաշրջան։ Պրոֆեսիոնալ կարիերայի մեծ մասը նա անցկացրել է «Սիեթլ Մարիներս» և «Ցինցինատի Ռեդս» ակումբներում, ինչպես նաև որոշ ժամանակ՝ «Չիկագո Ուայթ Սոքսում»։ *MLB* բոլոր աստղերի հանդիպումների 13-ակի մասնակից, Գրիֆֆինը համարվում է բեյսբոլի պատմության մեջ լավագույն «հոմ-րան»-երից մեկը։ Իր կարիերայի ընթացքում նա 630 հոմ-րան է խփել, ինչը *MLB* պատմության մեջ հանդիսանում է վեցերորդ ցուցանիշը։ Գրիֆֆին նաև լավ պաշտպան էր և հաղթել է 10 Գոլդեն գլուվ մրցանակ՝ ցենտրֆիլդերի շրջանում։ Նա կիսում է *MLB* ռեկորդը անընդմեջ անցկացրած խաղերի քանակով, որոնցում խփել է հոմ-րան։

Գրիֆֆին շահավետ գործարքներ է կնքել այնպիսի աշխարհահռչակ ընկերությունների հետ, ինչպիսիք են Նայքը և Նինթենդոն։ նրա ժողովրդականությունը լավ է ազդել *MLB*-ի վրա։

Ներկայումս Գրիֆֆին որպես հատուկ խորհրդատու աշխատում է Սիեթլ Մարիներսի կազմում։ 2013 թվակիանի օգոստոսի 10-ին Գրիֆֆին դարձավ յոթերորդ մարդը, ով ընդգրկվեց Մարիներսի «Փառքի սրահում»։ Կենը հանդիսանում է *MLB*-ի նախկին խաղացող Կեն Գրիֆֆի ավագի որդին։

## Կինո և հեռուստատեսություն

## Ծանոթագրություններ

## Արտաքին հղումներ
*Ken Griffey Jr. SABR-ում (Baseball BioProject)
:

Կատեգորիա:Ամերիկացի բարերարներ
Կատեգորիա:Ամերիկացի բեյսբոլիստներ
Սելին Դիոնի ալբոմների սկավառակագրություն

**Սելին Դիոնի ալբոմների սկավառակագրություն**, կանադացի երգչուհի Սելին Դիոնի ալբոմների սկավառակագրությունը իր մեջ ներառում է 27 ստուդիական, 7 համաերգային ալբոմ և 18 ժողովածու։

Սելին Դիոնի կարիերայի ընթացքում ամբողջ աշխարհում վաճառվել է նրա ավելի քան 250 միլիոն ալբոմ, ինչը նրան դարձրել է երաժշտության պատմության մեջ ամենահաջողակ արտիստներից մեկը։ 2004 թվականին նրան շնորհվել է *World Music Awards* մրցանակի «ադամանդե» կարգավիճակ՝ որպես բոլոր ժամանակների ամենավաճառվող երգչուհու։ 2007 թվականին արժանացել է նույն մրցանակի «լեգենդար» կարգավիճակին, որը շնորհվում է այն արտիստներին, որոնք մեծ ներդրում են ունեցել երաժշտական ինդուստրիայում։ Դիոնը ճանաչվել է պատմության մեջ ամենաշատ վաճառք ունեցող կանադացի արտիստը, Կանադայում ամենաշատ վաճառք ունեցող արտիստը (1995 թվականից) և երկրորդ տեղն է զբաղեցրել վաճառված ձայնագրությունների քանակով (52 234 000 օրինակ) ԱՄՆ-ում այն պահից ի վեր, երբ 1991 թվականին սկսվել է *Nielsen SoundScan* համակարգի միջոցով վաճառքների հաշվարկը։ Նրա ալբոմները «*[[Falling into You]]*», «*[[Let's Talk About Love]]*», «*[[All the Way... A Decade of Song]]*», «*[[The Colour of My Love]]*» և «*[[These Are Special Times]]*» ներառվել են ԱՄՆ-ում հավաստագիր ստացած 100 ամենահաջողակ ձայնագրությունների ցանկում։

## Ստուդիական ալբոմներ

## Համերգային ալբոմներ

## Ժողովածուներ

### Переиздания ранних песен на CD

## Бокс-сеты

## Տես նաև
* Սելին Դիոնի սինգլների սկավառակագրություն

## Ծանոթագրություններ

Կատեգորիա:Սելին Դիոնի ալբոմներ
Կատեգորիա:Սելին Դիոնի երգեր
Կատեգորիա:Սկավառակագրություններ
Պարկ Յու Նա

**Պարկ Յու Նան** () 8D Creative's WIP կինոընկերության հարավկորեացի դերասանուհի։ Նա հայտնի է «Իրական գեղեցկություն» (2020-2021), «Երկնքի Ամրոց»  (2018-2019) և «Հյուրանոց Դել Լունա»  (2019) դորամաներում խաղացած  դերերի  շնորհիվ։

## Ֆիլմագրություն

## Երաժշտական տեսահոլովակներ

## Ծանոթագրություններ

Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի դերասանուհիներ
Միանյան

**Միանյան** (չին. ավանդ. 綿陽,պարզ. 绵阳, փինյին *Miányáng*), քաղաքային շրջան ՉԺՀ-ի Սիչուան նահանգում։ Անվանումը նշանակում է  «Միանշան լեռան արևոտ կողմից». այն առաջացել է 1913 թվականին և կապված է վարչատարածքի նախկին տեղակայված դիրքի հետ։ Չինաստանում էլեկտրատեխնիկայի արտադրության ամենամեծ կենտրոններից է։ 2006 թվականին China Daily-ի համաձայն Միանյանը համարվեց Չինաստանի երրորդ «կյանքի համար ամենահարմար քաղաքը»՝ Դալյան և Սյամին ափամերձ քաղաքներից հետո։ 2006 թվականին China Daily-ի համաձայն Միանյանը համարվել էր որպես Չինաստանի երրորդ «ամենահարմարավետ քաղաքը ապրելու համար»`Դալյան և Սյամին ափամերձ քաղաքներից հետո [2], բայց դրանից հետո այն դուրս է եկել լավագույն 10-ից։

## Պատմություն
1950 թվականին Սիչուան նահանգում կազմավորվեց Միանյան հատուկ շրջանը (绵阳专区): 1970 թվականին այն վերածվեց Միանյան շրջանի (绵阳地区): 1985 թվականի փետրվարի 8-ին շրջանը լուծարվեց, իսկ դրա տարածքում ձևավորվեցին Միանյան, Գուանյուան և Սույնին քաղաքային շրջանները։

## Վարչատարածքային բաժանումներ
Միանյանի քաղաքային շրջանը բաժանվում է 3 թաղամասի՝ 1 քաղաքային գավառ, 4 գավառներ, 1 ինքնավար գավառ:399x399փքս  

## Քույր քաղաքներ
* Օբնինսկ
* Նովոսիբիրսկ
* Պսկով

## Ծանոթագրություններ

Կատեգորիա:Չինաստանի քաղաքային շրջաններ
Կատեգորիա:1985 թվականին հիմնադրված բնակավայրեր
Ալջերնոն Չառլզ Սուինբյորնի դիմանկար

**«Ալջերնոն Չառլզ Սուինբյորնի դիմանկար»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1861 թվականին։ Ներկայումս նկարը գտնվում է Ֆիցվիլյամի թանգարանի հավաքածուում։

## Տեղեկություն նկարի մասին
Նկարում պատկերված է Ռոսսետտիի մտերիմ ընկերը՝ բանաստեղծ և դրամատուրգ Ալջերնոն Չառլզ Սուինբյորնը։ Բանաստեղծն ու նկարիչն իրար հանդիպել են Օքսֆորդում, որտեղ Ռոսսետտին այլ պրեռաֆայելիտների հետ զբաղվում էր որմնանկարչությամբ։ Ռոսսետտին հիացած էր իր «փոքրիկ նորթումբերլենդցի ընկերոջով» (հնարավոր է, որ մականունն առաջացել է Սուինբյորնի ցածր հասակի պատճառով)։ Ռոսսետտին կնոջ՝ Էլիզաբեթ Սիդալի մահից հետո Սուինբյորնի հետ որոշ ժամանակ ապրել է նույն տանը։

Սուինբյորնի դիմանկարն ստեղծվել է որպես Ռոբերտ Բրաունինգի դիմանկարի լրացում, որը ևս կատարվել է խառը տեխնիկայով և համանման գունային գամմայով։ Վերին աջ անկյունում գտնվում են Ռոսսետտիի անվանատառերը և ստեղծման տարեթիվը։ Ռոսսետտին նկարը նվիրել է Ֆաննի Կորնֆորտին, իսկ նա ավելի ուշ վաճառել է այն լորդ Բաթերսին, ապա այն գնել է Չառլզ Ֆեյրֆաքս Մյուրեյը, հենց նա էլ փոխանցել է նկարը Ֆիցվիլյամի թանգարանին։

## Ծանոթագրություններ

Կատեգորիա:Դանթե Գաբրիել Ռոսսետտիի նկարներ
Կատեգորիա:1861 նկարներ
Կարեն Հայրապետյան

**Կարեն Վարդգեսի Հայրապետյան** (), ռազմական գործիչ, փոխգնդապետ։

## Կենսագրություն
Կարեն Հայրապետյանը ծնվել է 1979 թվականի  հուլիսի 24-ին Գորիս քաղաքում։ Սովորել է Գորիսի թիվ 3 միջնակարգ դպրոցում, որից հետո ուսումը շարունակել է ՀՀ ՊՆ Մոնթե Մելքոնյանի անվան ռազմամարզական վարժարանում, ավելի ուշ ուսումը շարունակել է Վազգեն Սարգսյանի անվան ռազմական ինստիտուտում, ապա՝ հրամանատարական դասընթացներում։ Զբաղեցրել է տարբեր պաշտոններ Հայաստանի զինված ուժերում և Արցախի Հանրապետության Պաշտպանության բանակում։

2016 թվականին մասնակցել է Քառօրյա պատերազմին, եղել է Արցախի Հանրապետության Պաշտպանության բանակի զորամասերից մեկի հրամանատարի տեղակալն ու շտաբի պետը։

2020 թվականին զբաղեցրել է Սիսիանի N զորամասի մարտական գծով հրամանատարի տեղակալի պաշտոնը։

Մահացել է 2020 թվականի հոկտեմբերի 13-ին, Հադրութի մոտակայքում՝ Հայ-ադրբեջանական պատերազմի մարտական գործողությունների ժամանակ։

Հուղարկավորվել է Գորիսի պանթեոնում։

Եղել է ամուսնացած, ունի երեք զավակ։

## Պարգևներ
*«Մարտական ծառայության մեդալ»
*«Հայրենիքին մատուցած ծառայությունների համար» մեդալ
*«Վազգեն Սարգսյան» մեդալ
*«Դրաստամատ Կանայան» մեդալ
*«Գարեգին Նժդեհ» մեդալ

## Ծանոթագրություններ

Կատեգորիա:«Հայրենիքին մատուցած ծառայությունների համար» լրիվ մեդալակիրներ
Կատեգորիա:«Մարտական ծառայությունների համար» մեդալով պարգևատրվածներ
Կատեգորիա:Հայ փոխգնդապետներ
Կատեգորիա:44-օրյա պատերազմի մասնակիցներ հայկական կողմից
Կատեգորիա:Քառօրյա պատերազմի մասնակիցներ հայկական կողմից
Ռոզա Ուելթ–Շթրաուս

**Ռոզա Ուելթ–Շթրաուս** (), սուֆրաժիստ և ֆեմինիստ։

Ծնվել է Ավստրիայում, այդ երկրում առաջին աղջիկն էր, ով ավարտել է ավագ դպրոցը, և առաջին ավստրուհին, ով ստացել է բժշկական կրթություն, ինչպես նաև Եվրոպայում առաջին կին ակնաբույժը։ Իր բժշկական աստիճանը ստացել է 1878 թվականին  Բեռնի համալսարանում։ Երեք քույր է ունեցել՝ Իդան, Լեոնորան և Սառան։ Այն բանից հետո, երբ նա և իր քույրերից մեկը տեղափոխվել են Ամերիկա, նա աշխատել է որպես աչքի վիրաբույժ ակնաբուժարանում և Նյու Յորքի կանանց հիվանդանոցում։ Ամուսնացել է գործարար Լուի Ստրաուսի հետ և ունեցել են դուստր՝ Նելլի Շտրաուս–Մոչենսոն։ 1904 թվականին, ամերիկյան պատվիրակության կազմում մասնակցել է Կանանց միջազգային միության առաջին համագումարին։ Որոշ ժամանակ շարունակել է որպես այդպիսին մասնակցել, իսկ հետագայում ներկայացրել է հրեա կանանց միությունը հանուն հավասար իրավունքների Էրեց Իսրայելում, այդ ժողովներում։

1919 թվականին ստեղծվել է Իշուվը (Հրեա կանանց միություն հավասար իրավունքների համար Էրեց Իսրայել քաղաքում) կանանց առաջին համապետական կուսակցությունը, որի ղեկավար նշանակվել էր Ուելթ–Սթրաուսը, այդ տարի այնտեղ էր ներգաղթել, շարունակել է մինչև իր մահը։ 1920 թվականի հուլիսին մեկնել է Լոնդոն՝ մասնակցելու այն ժողովին, որի ժամանակ ստեղծվել է Կանանց միջազգային սիոնիստական կազմակերպությունը (WIZO), և սույն տարում, ավելի ուշ, ներկայացրել է հրեա կանանց միությունը հանուն հավասար իրավունքների Էրեց Իսրայելում, «Կանանց ընտրական իրավունքի միջազգային դաշինք» համագումարում, որը տեղի է ունեցել Ժնևում։ Միջազգային կոմիտեներում ներկայացրել է «Կանանց ընտրական իրավունք» միջազգային դաշինքը, մասնակցել է բոլոր համագումարներին և հաճախ ընդգրկվել է համաժողովներ անցկացնող երկրների վարչապետների պատվիրակություններում։

1926 թվականին հարեդիմը, որը նախընտրում էր չբախվել հանրաքվեյի, լքել է Իշուվի ներկայացուցիչների ժողովը, և այդ տարի պաշտոնական հայտարարություն է արվել (վավերացվել է մանդատային կառավարության կողմից 1927 թվականին), որը հաստատում էր «կանանց հավասար իրավունքները կյանքի բոլոր ասպեկտներում՝ Իշուվում՝ քաղաքացիական, քաղաքական և տնտեսական»։ Ուելթ–Շթրաուսը մահացել է Ժնևում, 1938 թվականին։

## Լրացուցիչ գրականություն
*Hama'avak al Ha'kol: Leidato shel Feminism Ivri* [translation: Battle for the Vote: The Birth of Hebrew Feminism], by Prof. Margalit Shilo of Bar-Ilan University

## Ծանոթագրություններ

Կատեգորիա:1856 ծնունդներ
Կատեգորիա:1938 մահեր
Կատեգորիա:Ամերիկացի սուֆրաժիստներ
Կատեգորիա:Ավստրիացի ֆեմինիստներ
Կատեգորիա:Ամերիկացի ֆեմինիստներ
Կատեգորիա:Ավստրիացի բժիշկներ
Կատեգորիա:Բեռնի համալսարանի շրջանավարտներ
Կատեգորիա:Ակնաբույժներ
Շամիլ Աբդուռաշիտով

**Շամիլ Աբդուռաշիտով** (, ), հայտնի էներգետիկ, հասարակական գործիչ, հրապարակախոս։ 17 տարի ղեկավարել է Բաշկիրէներգոն (1971-1988)։ Մեծ ներդրում է ունեցել Բաշկիրիայի էներգետիկ սլսրտի զարգացման գործում, նրա ղեկավարության ընթացքում էներգահամակարգի կարողությունները երեք անգամ ավելացել են։ ԽՍՀՄ Գերագույն խորհուրդի 10-11-րդ գումարման նստաշրջանի պատգամավոր է եղել Բաշկիրական ինքնավար խորհրդային սոցիալիստական հանրապետությունից։ Ավելի քան 20 գրքի հեղինակ է։

## Կենսագրություն
Շամիլ Աբդուռաշիտովը ծնվել է 1933 թվականի սեպտեմբերի 10-ին, Կազանում, աշխատավորի ընտանիքում։ Ապրել և սովորել է Ֆերգանայում։ 1956 թվականին ավարտել է Տաշքենդի Կենտրոնական Ասիայի պոլիտեխնիկական ինստիտուտը` ինժեների և էլեկտրաէներգետիկի մասնագիտությամբ։ 
1956-1960 թվականներին եղել է ՌՏՀ-ի «Ֆերգանեներգո»-ի ավագ բանվոր ինժեներ, 1960-1965 թվականներին` կարգաբերման խմբի ղեկավար, այնուհետև` ՌՏՀ «Բաշկիրէներգո» արտադրական և տեխնիկական բաժնի վարիչ, 1965-1968 թվականներին` «Ստերլիտամակ» ՏԷՑ-ի տնօրեն, 968-1971 թվականներին` նախ կառուցվող, ապա` գործարկվող  Կառմանովսկայա ԳՐԵՍ-ի տնօրեն, 1971-1988 թվականներին` Ռուսաստանի էներգետիկ «Բաշկիրէներգո» գործակալության գլխավոր տնօրեն, 
1988-1992 թվականներին` «Վետրոէն» գիտաարտադրական միավորման ղեկավար, 1994-1998 թվականներին` «Բաշկիրէներգո»ի ԲԲԸ-ի տնօրենների խորհրդի ավագ ռեֆերենտ, 1995 թվականից մինչև այժմ ղեկավարում է «Բաշկիրէներգո» ԲԲԸ-ի վետերանների խորհուրդը։

## Հասարակական գործունեություն
1978-1991 թվականներին եղել է ԽՄԿԿ Բաշկիրիայի շրջկոմի անդամ, 1979-1988 թվականներին` ԽՍՀՄ Գերագույն խորհրդի պատգամավոր։

## Ստեղծագործական գործունեություն
1978 թվականից եղել է Ուֆայի պետական ավիացիոն տեխնիկական համալսարանի դոցենտ։ Գյուտերի մի քանի արտոնագիր ունի։ «Ընդհանուր էներգիա» հրատարակված մի քանի դասագրքերի, ավելի քան 20 լրագրողական գրքերի հեղինակ է։

## Պարգևներ և կոչումներ
Աբդուռաշիտովը պարգևատրվել է Հոկտեմբերյան հեղափոխության շքանշանով (1976 թվական), Աշխատանքային կարմիր դրոշի շքանշանով (1971 թվական), Ազգերի բարեկամության շքանշանով (1981թվական), «Պատվո նշան» (1985 թվական) շքանշանով։ Ունի «ԽՍՀՄ պատվավոր էներգետիկի» (1983 թվականի), «ԲԻԽՍՀ վաստակավոր ինժեների» կոչումներ (1983 թվական)։

## Ծանոթագրություններ

## Արտաքին հղումներ
* 
*
Գորիս համայնք

**Գորիս**, համայնք Սյունիքի մարզում։ 2020թ․ մայիսի 16-ի դրուդյամբ ներառում է Գորիս քաղաքը և Ակներ, Աղբուլաղ, Բարձրավան, Խնձորեսկ, Հարթաշեն, Ձորակ, Ներքին Խնձորեսկ, Շուռնուխ, Որոտան, Վանանդ, Վերիշեն և Քարահունջ գյուղական բնակավայրերը։

Համայնքը կազմավորվել է 2016 թվականի սեպտեմբերին՝ համայնքների խոշորացման արդյունքում՝ ՀՀ վարչատարածքային բաժանման մասին ՀՀ օրենքում փոփոխություններ և լրացումներ կատարելու արդյունքում։

2016 թվականի հուլիսի 1-ի դրությամբ համայնքի բնակչությունը կազմել է 29320 մարդ։

## Ծանոթագրություններ

Կատեգորիա:Գորիս համայնք
Կատեգորիա:Վարչատարածքային միավորներ
Մեղրի համայնք

**Մեղրի**, համայնք Հայաստանի Սյունիքի մարզում։ 2020թ․ մայիսի 16-ից ի վեր ներառում է Մեղրի և Ագարակ քաղաքները և Ալվանք, Այգեձոր, Գուդեմնիս, Թխկուտ, Լեհվազ, Լիճք, Կարճևան, Կուրիս, Նռնաձոր, Շվանիձոր, Վահրավար, Վարդանիձոր, Տաշտուն և Արաքսաշեն գյուղական բնակավայրերը։

Համայնքը կազմավորվել է 2016 թվականի սեպտեմբերին՝ համայնքների խոշորացման արդյունքում Հայաստանի վարչատարածքային բաժանման մասին Հայաստանի օրենքում փոփոխություններ և լրացումներ կատարելու արդյունքում։

Համայնքի ընդհանուր բնակչության թիվը կազմում է 11724 մարդ։

## Ծանոթագրություններ

Կատեգորիա:Մեղրի համայնք
Կատեգորիա:Սյունիքի մարզի բնակավայրեր
Սոցիալիստ-հեղափոխականների կուսակցություն (Հայաստան)

**Սոցիալիստ-հեղափոխականների կուսակցությունը Հայաստանում** (), պաշտոնական անունը՝ **Սոցիալիստ-հեղափոխականների կուսակցության հայկական կազմակերպություն** (), քաղաքական կուսակցություն Հայաստանի Առաջին Հանրապետությունում, Սոցիալիստ-հեղափոխականների կուսակցության Հայաստանի մասնաճյուղը։ Հիմնադրվել է 1907 թվականին՝ Հայ Յեղափոխական Դաշնակցության նախկին անդամներ Լևոն Աթաբեկյանի և Արսեն Ամիրյանի կողմից։ Մինչև Հայաստանի խորհրդայնացումը հանդիսացել է երկրորդ ամենամեծ կուսակցությունը Դաշնակցությունից հետո։ 1919 թվականից մինչև լուծարումը կուսակցության պաշտոնաթերթն էր Թիֆլիսում հրատարակվող «Տրուդովոյե զնամյա» (, թարգմ. Աշխատանքային դրոշակ) թերթը։

1918 թվայանին կուսակցությունը մաս է կազմել նորանկախ Հայաստանի Ազգային Ժողովին՝ ստանալով 6 պատգամավորական մանդատ։ Սոցիալ-հեղափոխականները հրաժարվում են միանալ Հայ Յեղափոխական Դաշնակցություն-Հայ ժողովրդական կուսակցություն կոալիցիային, որը հիմնվեց նոյեմբերի 4-ին, ու հռչակում են իրենց ընդդիմություն։

1919 թվականին անցկացված առաջին խորհրդարանական ընտրությունների արդյունքում՝ հունիսի 4-ին կազմավորված երկրորդ գումարման Ազգային Ժողովի մեջ Սոցիալիստ-հեղափոխականները ստանում են 4 պատգամավորական մանդատ։

1920 թվականի նոյեմբերի 24-ին ներկայացվում է Սիմոն Վրացյանի գլխավորած նոր կառավարությունը, ըստ որի կուսակցության առաջնորդ Արշամ Խոնդկարյանը նշանակվում է հաղորդակցության, իսկ Վահան Մինախորյանը կրթության նախարար։ Չնայած ՀՅԴ-ի հետ մշտական անհամաձայնություններին՝ երկու կուսակցությունները կոալիցիա կազմեցին, որը սակայն տևեց ընդամենը 9 օր և ավարտվեց Հայաստանում Խորհրդային կարգերի հաստատմամբ։ 1921 թվականին, կուսակցությունը սատարեց Փետրվարյան ապստամբությունը։ «Հայրենիքի փրկության կոմիտեի» մեջ ընդգրկվեցին կուսակցության առաջնորդներ Արշամ Խոնդկարյանը և Վահան Մինախորյանը։ Ապստամբության պարտությունից հետո նրանք լքեցին Հայաստանը և կուսակցությունը լուծարվեց։ Կուսակցության որոշ անդամներ անդամակցեցին Հայաստանի կոմունիստական կուսակցությանը։

## Ծանոթագրություններ

## Գրականություն
* The Republic of Armenia։ The first year, 1918-1919 By Richard G. Hovannisian; ISBN 0520018052

Կատեգորիա:Հայաստանի կուսակցություններ
Մի անգամ... Տարանտինո

**«Մի անգամ... Տարանտինո»** (), 2019 թվականի ամերիկյան վավերագրական ֆիլմ, որը նվիրված է հայտնի կինեմատոգրաֆիստ, «Օսկար» և «Ոսկե գլոբուս» մրցանակների դափնեկիր Քվենտին Տարանտինոյին։ Համաշխարհային պրեմիերան կայացել է հոկտեմբերի 14-ին Իսրայելում՝ Հայֆայի կինոփառատոնի ժամանակ։ Ֆիլմն ունեցել է $65 188 շահույթ։

Պատմության հիմքում Տարանտինոյի գործընկերների և նրա հետ նկարահանման հրապարակում աշխատած դերասանների հետ զրույցներ են։

## Հանդես են եկել
* Սեմյուել Լ. Ջեքսոն
* Թիմ Ռոթ
* Ջենիֆեր Ջեյսոն Լի
* Դայան Քրյուգեր
* Կուրտ Ռասել
* Քրիստոֆ Վալց
* Ջեյմի Ֆոքս
* Լյուսի Լյու
* Բրյուս Դերն
* Ռոբերտ Ֆորստեր
* Զոի Բելլ
* Էլայ Ռոթ
* Մայքլ Մեդսեն
* Սթեյսի Շեր
* Սքոթ Շպիգել
* Ռիչարդ Ն. Գլադշթեյն
* Լուիս Բլեք
* Քվենտին Տարանտինո (արխիվային կադրեր)

## Ծանոթագրություններ

## Արտաքին հղումներ
* Official website
* QT8: The First Eight on Rotten Tomatoes
* QT8: The First Eight on moveitmag.gr
* ‘QT8: The First Eight’ Trailer: Dive Deep Into the Films That Made Tarantino an Icon — Exclusive

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2019 ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան վավերագրական ֆիլմեր
Կատեգորիա:Քվենտին Տարանտինո
Կատեգորիա:Քվենտին Տարանտինոյի ֆիլմեր
Ֆեոդոր Դունաևսկի

**Ֆեոդոր Լեոնիդովիչ Դունաևսկի** (, ), խորհրդային, ռուս և իսրայելցի դերասան։

## Կենսագրություն
Ֆեոդոր Դունաևսկին ծնվել է 1969 թվականի հունիսի 14-ին Մոսկվայում։ Նախապապը եղել է ճարտարապետ, պապը՝ պատմության պրոֆեսոր, իսկ հայրը՝ կենսաֆիզիկոս։ Ծնողները ամուսնալուծվել են, երբ Ֆեոդորը տասնչորս տարեկան էր։ Սովորել է թիվ 875 դպրոցում, որտեղ հաճախել է թատերական ստուդիա։ Մի քանի անգամ նրան վտարել են դպրոցից, իսկ հերթական ծեծկռտուքից հետո հաշվառել անչափահասների տեսչությունում։ Տասնչորս տարեկան հասակում մանկապարտեզում աշխատել է որպես դռնապան։ Սովորել է բժշկական ուսումնարանում, որից հետո աշխատել է որպես շտապ օգնության ֆելդշեր։ Տարվել է շախմատով և բիաթլոնով։

ԿԻնոյում հայտնվել է պատահաբար։ Նրա համադասարանցի Անաստասիա Նեմոլյաևան իր դասընկերներից մի քանիսի լուսանկարները տարել է «Մոսֆիլմի» դերասանական բաժին՝ ներկայացնելով քասթինգի։ Ֆեոդորին հրավիրել են փորձերի և այնուհետև առաջարկել են գլխավոր դեր Կարեն Շահնազարովի «Ցրիչը» (1986) ֆիլմում։

Առնոլդ Շվարցենեգերի և Թոմ Քրուզի՝ Մոսկվա կատարած այցի ժամանակ Ֆեոդոր Դունաևսկին եղել է նրանց էքսկուրսավարը «Մոսֆիլմում»։

1991 թվականին հայրենադարձվել է Իսրայել, խաղացել Թել Ավիվի կամերային թատրոնում։ Աշխատել է ռադիոյում, հնչյունավորել է սերիալներ։ Նկարահանվել է «Թել Ավիվի երիտասարդները» սերիալում։ Աշխատել է որպես մոդել դիզայներ Դորոն Աշքենազիի (Թել Ավիվ, Իսրայել) մոտ։

1993-1995 թվականներին վերադարձել է Մոսկվա, սովորել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսուրայի ֆակուլտետում (Սերգեյ Սոլովյովի, Վ. Ռուբինչիկի արվեստանոց)։

1996-2000 թվականներին ապրել է Իտալիայում։ Կազմակերպել է ընկերություն, որը մասնագիտացած է բեռնափոխադրումների ոլորտում, բացել է նրա մասնաճյուղերը Ղազախստանում և Ուկրաինայում։ 2001 թվականին փակելով բիզնեսը՝ բացել է «Կալիտկա» պրոդյուսերական կենտրոնը։

Մի քանի անգամ վերադարձել է Ռուսաստան, նկարահանվել սերիալներում։

2016-2017 թվականներին զբաղվել է երաժշտությամբ՝ ստեղծելով «Banda Dunaevsky» խումբը։ Ֆեոդոր Դունաևսկին եղել է վոկալիստ, իսկ երաժիշտներ եղել են Վալենտին Պետրիչենկոյի «Բուրլեսկ-Նվագախումբը»։ Խումբը կատարել է իտալերեն երգեր՝ «Blue Canary», «Tu vuò fa l’americano», «Criminal Tango», «Quando Quando Quando» և այլն։

2017 թվականին Դունաևսկին բանկային գործավարի դեր է կատարել «СерьГа» խմբի «Приметы»  տեսահոլովակում։

### Անձնական կյանք
Ֆեոդոր Դունաևսկին մի քանի անգամ ամուսնացած է եղել։ Ունի հինգ երեխա։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասաններ
Կատեգորիա:Խորհրդային դերասաններ
Կատեգորիա:Ռուս դերասաններ
Աբշերոնի պատմության թանգարան

**Աբշերոնի պատմության թանգարան** (), ադրբեջանական պատմության թանգարան։ Հիմնադրվել է 1983 թվականին և այժմ գտնվում է Ադրբեջանի Ապշերոնի շրջանի Խըրդալան քաղաքում։

## Թանգարանի պատմություն
Աբշերոնի պատմության թանգարանը բացվել է 1983 թվականի նոյեմբերի 21-ին։ Թանգարանը հիմնանորոգվել է 2015 թվականին։

Թանգարանի մակերեսը 296 քմ է և բաղկացած է 5 սրահներից։ Ներկայումս թանգարանում պահվում են շուրջ 3000 ցուցանմուշներ։ Դրանցից 1800-ը ցուցադրվում են։

Թանգարանում պահվում են Աբշերոնի շրջանի պատմությունը, աշխարհագրությունը, բնությունը, կյանքն ու մշակույթն արտացոլող ցուցանմուշներ։

## Թանգարանի շենք
Թանգարանը բաղկացած է 4 սրահներից, 1 ֆոնդային սենյակից և աշխատողների համար նախատեսված 1 սենյակից։ Ցուցահանդեսի տարածքը 250 քմ է, տնորենի սենյակը `1 քմ, ֆոնդային սենյակը` 10 քմ, իսկ աշխատողների սենյակը `25 քմ։ Թանգարան այցելուների թիվը 2018 թվականին կազմել է 1932 մարդ։ Թանգարանի այցելուները գրանցվում են։

## Ծանոթագրություններ

Կատեգորիա:Ադրբեջանի ազգագրական թանգարաններ
Կատեգորիա:Ադրբեջանի հնագիտական թանգարաններ
Կատեգորիա:1983 հիմնադրումներ Ադրբեջանում
Կատեգորիա:1983 հիմնադրված թանգարաններ
Արմնկային հոդ

**Արմնկային հոդ**, մարդու վերին վերջույթի ճախարակաձև բարդ հոդը։

Կազմությանը մասնակցում են բազկոսկրի ստորին ծայրը, ճաճանչոսկրի գլխիկը և ծղիկոսկրի կիսալուսնաձև կտրուճը՝ ամփոփված մի ընդհանուր հոդապարկի մեջ։ Արմնկային հոդում միջաձիգ առանցքի շուրջ կատարվում է ծալում և տարածում, իսկ ուղղահայաց առանցքի շուրջ՝ ձեռքի վեր և վար հակում։

## Ծանոթագրություններ

Կատեգորիա:Հոդեր
Կատեգորիա:Հենաշարժիչ համակարգ
Կատեգորիա:Վերին վերջույթների անատոմիա